[{"text_idx": "#000003", "text": "Fel gwasanaeth y byddwn yn dod ar ei draws o\u2019r diwrnod y cawn ein geni, gwasanaeth sy\u2019n achub bywydau, gwasanaeth lle mae\u2019r golau ymlaen bob amser, nid yw\u2019n syndod bod gan y GIG le arbennig yng nghalonnau pobl ers iddo gael ei sefydlu fel y system iechyd gyffredinol gyntaf yn y byd i fod ar gael i bawb yn rhad ac am ddim lle caiff ei ddefnyddio."}, {"text_idx": "#000004", "text": "Mae\u2019r effaith gadarnhaol y mae\u2019r GIG wedi\u2019i chael ar gymdeithas yn berffaith glir, ac mae\u2019n cefnogi cymaint o agweddau ar ein hiechyd a\u2019n llesiant, ac yn ein helpu ni i fyw bywydau hirach ac iachach. I nifer sylweddol o bobl, llawer ohonynt yn bobl hy\u0302n, mae\u2019r GIG yn eu galluogi i fyw\u2019n annibynnol a gwneud y pethau sy\u2019n bwysig iddyn nhw."}, {"text_idx": "#000006", "text": "Wrth i ni ystyried sut beth yw dyfodol y gwasanaeth iechyd, mae\u2019n hanfodol bod lleisiau a syniadau pobl hy\u0302n yn cael eu clywed a bod byrddau iechyd yn ymateb iddyn nhw, a bod eu profiadau\u2019n cael eu defnyddio i sbarduno gwelliannau mewn gwasanaethau."}, {"text_idx": "#000008", "text": "Y Comisiynydd yn gofyn i bobl hy\u0302n rannu eu profiadau o wasanaethau meddygfeydd yng Nghymru"}]